Gaaffiwwan amma har’aatti dhala namaatiin deebiin hin argamneef keessaa inni tokko gaaffii nuti qofaa keenya jirraa yookiin hawaa keenya keessa uumamni lubbuu qabu lafa irra qofa jiraataa kan jedhu yemmuu ta’u, amma yeroo ammaatti sammuu dhala namaa keessatti akka gaaffii uumetti argama. Jechi uumama alagaa (aliens) jedhu yemmuu hiikkaa saayintistoonni kennaniif ilaalu uumama iddoon ka’umsi isaa lafa nuti irra jiraanuun ala ta’e akkasumas namni lammummaa biyya tokkoo osoo hin argatiin biyyicha keessa jiraatus uumama alagaa (aliens) jedhama. Gaaffii armaan olii kana beekuuf fedhii saayintiistoonni qaban hagana kan jedhamu miti. Yeroo adda addaatis ergaawwan raadiyoo (radio message) dhaan kan ergan haa ta’uyyuu malee deebiin amma yoonaatti argame hin jiru. Kana malees saatalaayitoonni piyooner 10 (pioner 10) fi piyooner 11 (pioner 11) jedhaman gara hawaatti dhaabbanni NASA ergee jira. Saatalaayitoonni kunniinis saatalaayitoota jalqaba sirna soolaarii darbanii deeman ta’aniiru. Keesumaammoo piyooner 10 ergaa fakkiin deeggarame kan waa’ee dhala namaa ibsuu danda’a jedhame yaadame wajjin kan gara hawaatti eergamedha. Deebii isaaniis walumaan eegna.